open-index/open-wikipedia-markdown huggingface dataset:
Λίλι Ντάρβας

μικρογραφία|333x333εσ| Με τον Μπίλι Μπάμι στο επεισόδιο της ''Ζώνης του λυκόφωτος'' με τίτλο "Υπεραστικό τηλεφώνημα" (1961)
Η **Λίλι Ντάρβας** (γεν. **Λίλι Σάρα Ντάρβας,** 10 Απριλίου 1902 – 22 Ιουλίου 1974) ήταν μια Ουγγαρέζα ηθοποιός που διακρίθηκε για τη θεατρική της δουλειά στην Ευρώπη και τις Ηνωμένες Πολιτείες και, αργότερα στην καριέρα της, σε κινηματογραφικές ταινίες και στην τηλεόραση.  

Η Ντάρβας ήταν υποψήφια για το βραβείο Τόνυ Καλύτερης Γυναικείας Ερμηνείας σε θεατρικό έργο το 1971 για την ερμηνεία της στο έργο *Les Blancs*. Έλαβε την αναγνώριση των κριτικών για την ερμηνεία της στην ταινία *Αγάπη για έναν κρατούμενο* (*Szerelem*) του 1971, για την οποία της απονεμήθηκε Βραβείο Γυναικείου ρόλου Φεστιβάλ Καννών και την κατέστησε επιλαχούσα για βραβείο από την Εθνική Εταιρεία Κριτικών Κινηματογράφου. Οι υπόλοιπες κινηματογραφικές της εμφανίσεις περιλαμβάνουν το *Meet Me in Las Vegas* (1956) και το ριμέικ του 1960 της ταινίας *Εξόρμηση γιγάντων* (*Cimarron*).

## Ζωή και καριέρα
Η Ντάρβας was born in Βουδαπέστη in 1902. Ήταν κόρη της Μπέρτα Ντάρβας (το γένος Φράιμπεργκερ) και του Αλεξάντερ Ντάρβας.  Φοίτησε στο Λύκειο της Βουδαπέστης και έκανε το επαγγελματικό της ντεμπούντο στην υποκριτική στην ηλικία των είκοσι ετών.

Το 1925, η Ντάρβας παντρεύτηκε τον θεατρικό συγγραφέα Φέρεντς Μολνάρ και έγινε μέλος της θεατρικής ομάδας του Μαξ Ράινχαρντ, μαθαίνοντας γερμανικά και εντασσόμενη στον θίασο στου Theatre in der Josefstadt, από το 1925 μέχρι το Anschluss το 1938, όταν αναγκάστηκαν να φύγουν. Οι συνομήλικές της ηθοποιοί κατά τη διάρκεια αυτής της περιόδου περιελάμβαναν τη Λουίζ Ράινερ και τη Λότε Λένια. Η Ντάρβας πήρε τότε μέρος στο θεατρικό έργο *[[Το επάγγελμα της κυρίας Γουόρεν]]* αλλά και στο *Das weite Land*  του Άρτουρ Σνίτσλερ. Ο σύζυγός της συνόδεψε την Ντάρβας στις περιοδείες της στο Βερολίνο, τη Βιέννη και το Σάλτσμπουργκ. Το 1926 η Ντάρβας έπαιξε στο *Játék a kastélyban* και στο *Riviera* του Μόλναρ. Το πρώτο έργο παίχτηκε σε όλες τις μεγάλες ευρωπαϊκές σκηνές την ίδια χρονιά με το Μπρόντγουεϊ. Το 1927 έπαιξε τον ρόλο της Τιτάνια στην παραγωγή του Ράινχαρντ του *[[Όνειρο Θερινής Νυκτός|Όνειρο θερινής νυκτός]]* του Ουίλιαμ Σαίξπηρ. 

Στη Νέα Υόρκη θεατρικοί σκηνοθέτες και εκδότες βομβάρδισαν το ζευγάρι με προσφορές και προσκλήσεις. Έγιναν μάλιστα δεκτοί από τον Πρόεδρο Κάλβιν Κούλιτζ στον Λευκό Οίκο και τα 50ά γενέθλια του Μόλναρ γιορτάστηκαν με μεγάλη πολυτέλεια.

Η Ντάρβας έλαβε την αμερικανική υπηκοότητα το 1944. Λόγω των συνεχών μεγάλων περιόδων χωρισμού και των ταξιδιών της Ντάρβας, το ζευγάρι απομακρύνθηκε φιλικά, αλλά παρέμειναν παντρεμένοι και φίλοι μέχρι τον θάνατο του Μόλναρ το 1952.

Η των έπαιξε τον ρόλο της γιαγιάς Μπέιλς στο επεισόδιο της σειράς *Στη ζώνη του λυκόφωτος* με τίτλο "Υπεραστικό τηλεφώνημα" (Κύκλος 2 - Επεισόδιο 22) το 1961. Το 1970 έπαιξε στην ουγγρική ταινία *Αγάπη για έναν κρατούμενο* (*Szerelem*) του Καρόλι Μακ.

## Παραπομπές

## Εξωτερικοί σύνδεσμοι
*   
* Η 

Κατηγορία:Πρόσωπα με επίκτητη αμερικανική ιθαγένεια
Κατηγορία:Ούγγροι ηθοποιοί
Όλγκα Γκρέι

Η **Όλγκα Γκρέι** (γεν. **Ανούσκα Ζάτσεκ**,   επίσης γνωστή και ως **Άννα Ζάτσεκ**, 10 Νοεμβρίου 1896 – 25 Απριλίου 1973  ) ήταν μια Αμερικανίδα ηθοποιός του βωβού κινηματογράφου. 

Η Όλγκα Γκρέι γεννήθηκε στην πόλη της Νέας Υόρκης  από Ούγγρους μετανάστες. Ο πατέρας της ήθελε να γίνει βιολονίστρια, και γι' αυτόν τον λόγο σπούδασε μουσική, ενώ κατά βάθος είχε το όνειρο να γίνει ηθοποιός. Η Γκρέι εμφανίστηκε σε μερικές ερασιτεχνικές παραγωγές πριν ενταχθεί στον θίασο του Little Theatre στο Λος Άντζελες. Η επιτυχία της εκεί της άνοιξε το δρόμο για να μπορέσει να πάρει μέρος σε κινηματογραφικές ταινίες. 

Στα τέλη της εφηβείας της, η Γκρέι ακολουθούσε καριέρα ηθοποιού στο Χόλιγουντ. Άρχισε να εργάζεται ως κομπάρσος.  Η πρώτη της κινηματογραφική εμφάνιση ήταν στην ταινία του 1915 με τίτλο *His Lesson*, στην οποία είχε τον πρωταγωνιστικό ρόλο. Εκείνη τη χρονιά θα έπαιζε δώδεκα κινηματογραφικούς ρόλους, μεταξύ των οποίων και ο ρόλος της ηθοποιού Λόρα Κιν στην κλασική πλέον και αμφιλεγόμενη ταινία *[[Η Γέννηση ενός Έθνους|Η γέννηση ενός έθνους]]*, με πρωταγωνίστριες τη Λίλιαν Γκις και τη Μέι Μαρκ και με τη σκηνοθετική υπογραφή του Ντ. Γ. Γκρίφιθ.

Το 1916, η Γκρέι εμφανίστηκε σε επτά ταινίες, μεταξύ των οποίων και η ερμηνείας της ως λαίδη Μάκβεθ στην ταινία *Μάκβεθ*. Θα ερμήνευε έντεκα ακόμη ρόλους στο διάστημα μεταξύ 1917 και 1920, με σταθερή πτώση στον αριθμό των ποιοτικών ρόλων.

Το 1920 παντρεύτηκε τον ηθοποιό Άρνολντ Γκρεγκ (πραγματικό όνομα: Άρνολντ Ρέι Σάμπεργκ).  Αργότερα έγινε δικηγόρος με το αρχικό της όνομα, Άννα Ζάτσεκ, περνώντας τις εξετάσεις της στην Καλιφόρνια το 1932.  Το 1942 ήταν μία από τους δικηγόρους υπεράσπισης στις δίκες της υπόθεσης «Sleepy Lagoon», υπερασπίζοντας τα μέλη συμμορίας Χένρι Λέιβας, Βίκτορ Σεμπόντια και Έντουαρντ Γκράντπε.  Ήταν η μόνη γυναίκα δικηγόρος στην αίθουσα του δικαστηρίου σε εκείνες τις δίκες. 

Η Άννα Ζάτσεκ διέμενε στο Λος Άντζελες τη στιγμή του θανάτου της, στις 25 Απριλίου 1973, σε ηλικία 76 ετών.

## Παραπομπές


## Εξωτερικοί σύνδεσμοι
* 

Κατηγορία:Αμερικανίδες ηθοποιοί βωβών ταινιών
Κατηγορία:Αμερικανίδες ηθοποιοί κινηματογράφου
Κατηγορία:Ούγγροι ηθοποιοί
Μικρονήσι Λασιθίου

Το **Μικρονήσι** ή **Χίρι** ή **Χοίροι** Μιραμπέλου είναι νησίδα της Κρήτης στα δυτικά του Kόλπου Μιραμπέλου, η οποία βρίσκεται βορειοανατολικά από τον Άγιο Νικόλαο και δίπλα (βόρεια) από τη μεγαλύτερη νησίδα των Αγίων Πάντων. Απογράφεται ως ξεχωριστός οικισμός από το 1940 στον Δήμο Αγίου Νικολάου ενώ  στην απογραφή του 2011 δεν απογράφησαν κάτοικοι.
## Παραπομπές


Κατηγορία:Νησίδες της Κρήτης
Κατηγορία:Περιφερειακή ενότητα Λασιθίου
Κοινότητα Κεφαλίου

Η **Κοινότητα Κεφαλίου** είναι κοινότητα του Δήμου Κισσάμου της Περιφερειακής Ενότητας Χανίων στην Κρήτη, η οποία συστάθηκε επίσημα για πρώτη φορά το 1925 με το ΦΕΚ 27Α - 31/01/1925 και ως έδρα της ορίστηκε το Κεφάλι. Εκτός από την έδρα της, περιλαμβάνει και τους οικισμούς Αερινός, Θεοδωριανά, Παππαδιανά και Φελεσιανά. Η απογραφή του 2011 αναφέρει:

* Αερινός, ο (6)
* Θεοδωριανά, τα (8)
* Κεφάλι, το (38)
* Παππαδιανά, τα (26)
* Φελεσιανά, τα (2)

Συνολικά η κοινότητα έχει 80 κατοίκους.

Η Κοινότητα εκπροσωπείται από τον Πρόεδρο κ. Αντώνιο Καστρινάκη.

## Κοινοτάρχες Κεφαλίου
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Κεφαλίου.

## Παραπομπές


Κατηγορία:Δήμος Κισάμου
Κυβερνήτης της Αλάσκας

Ο **Κυβερνήτης της Αλάσκας** (αγγλικά: *Governor of Alaska*), είναι ο αρχηγός της πολιτείας, ο επικεφαλής της πολιτειακής κυβέρνησης, και ο ανώτατος εκτελεστικός αξιωματούχος στην Αμερικανική πολιτεία της Αλάσκας. Ο Κυβερνήτης, είναι ταυτόχρονα ο ανώτατος διοικητής των ενόπλων και αστυνομικών δυνάμεων της πολιτείας. 

Στην Αλάσκα, ο Κυβερνήτης, εκλέγεται κάθε 4 χρόνια από άμεση λαϊκή ψήφο, και μπορεί να υπηρετήσει έως 2 συνεχόμενες θητείες (8 χρόνια). Για να θέσει εκ νέου υποψηφιότητα ύστερα από την παρέλευση της οκταετίας, πρέπει να μεσολαβήσει μία θητεία (4 χρόνια) άλλου προσώπου στο αξίωμα του Κυβερνήτη.

Σημερινός και 12ος Κυβερνήτης της Αλάσκας, είναι ο Ρεπουμπλικανός **[[Μάικ Ντανλίβι (πολιτικός)|Μάικ Ντανλίβι]]**, από τις 3 Δεκεμβρίου 2018. 

Από το 1959, όπου και η Αλάσκα έγινε η 49η πολιτεία που εισήχθη στην Ένωση των Ηνωμένων Πολιτειών, έχουν υπηρετήσει 12 πολιτειακοί κυβερνήτες. Η Αλάσκα, συνολικά (και ως μη ενσωματωμένο έδαφος), είχε πάνω από 30 εδαφικοί και πολιτειακοί κυβερνήτες. 

## Προϋποθέσεις
Σύμφωνα με το άρθρο 3 και παράγραφος 2 του Συντάγματος της Πολιτείας της Αλάσκας, για να θέσει υποψηφιότητα κάποιο άτομο για την θέση του '''''Κυβερνήτη''''', πρέπει να πληροί τις εξής προυποθέσεις: 

* Να είναι πολίτης των Ηνωμένων Πολιτειών, για τουλάχιστον 7 χρόνια 
* Να έχει συμπληρώσει το 30ο έτος της ηλικίας του
* Να είναι εγγεγραμμένος ψηφοφόρος στην πολιτεία της Αλάσκας
* Να είναι κάτοικος της πολιτείας της Αλάσκας, για τουλάχιστον 7 χρόνια πριν από τις εκλογές

## Διαδοχή

## Πρώην Κυβερνήτες (εν ζωή)

Αρχείο:Steve Cowper 1990 (cropped).jpg|**[[Στιβ Κάουπερ]]** (Δ), (γενν. 1938), υπηρέτησε: 1986–1990
Αρχείο:GovTonyKnowles.jpg|**[[Τόνι Νόουλς]]** (Δ), (γενν. 1943), υπηρέτησε: 1994–2002
Αρχείο:Frank Murkowski, 105th Congress photo.jpg|**[[Φρανκ Μαρκόφσκι]]** (Ρ), (γενν. 1933), υπηρέτησε: 2002–2006
Αρχείο:Sarah Palin (51769866572) (cropped).jpg|**[[Σάρα Πέιλιν]]** (Ρ), (γενν. 1964), υπηρέτησε: 2006–2009
Αρχείο:Former Governor of Alaska Sean Parnell.jpg|**[[Σον Παρνέλ]]** (Ρ), (γενν. 1962), υπηρέτησε: 2009–2014
Αρχείο:Bill Walker.jpg|**[[Μπιλ Γουόκερ]]** (Α), (γενν. 1951), υπηρέτησε: 2014–2018\


## Κατάλογος κυβερνητών της Αλάσκα

## Δείτε ακόμα

* Κυβερνήτης (Ηνωμένες Πολιτείες)
* Ηνωμένες Πολιτείες Αμερικής
* Αλάσκα
* Κατάλογος τρεχόντων Κυβερνητών των Ηνωμένων Πολιτειών
* Κατάλογος πολιτειακών νομοθετικών σωμάτων των Ηνωμένων Πολιτειών

## Παραπομπές


Κατηγορία:Κυβερνήτες των Ηνωμένων Πολιτειών

Κατηγορία:Αλάσκα
__ΕΥΡΕΤΗΡΙΟ__
Μακούφκι

Τα **Μακούφκι** (πολωνικά: Makówki, σιλεσικά: *Makōwki*, σιλεσικά γερμανικά: *Mohn Kließla*, , ) είναι γλυκά επιδόρπια ψωμιού με βάση τον παπαρουνόσπορο από την Κεντρική Ευρώπη. Το επιδόρπιο θεωρείται παραδοσιακό στη Σιλεσία (στη νοτιοδυτική Πολωνία), όπου σερβίρεται σχεδόν αποκλειστικά την Παραμονή Χριστουγέννων. Είναι επίσης δημοφιλές σε άλλα μέρη της Πολωνίας, καθώς και στην ανατολική Γερμανία, τη Σλοβακία και την Ουγγαρία.

## Εκτός Σιλεσίας
Τα μακούφκι είναι επίσης πολύ γνωστά στο Βρανδεμβούργο και στο Βερολίνο με το όνομα *Mohnpielen*. Ο Τέοντορ Φοντάνε στα ταξίδια του στο Μαργραβιάτο του Βραδεμβούργου έγραψε για το Mohnpielen και άλλα πιάτα.

Ένα παρόμοιο πιάτο, αλλά με φέτες κίφλι (kipferl) στην Ουγγαρία ονομάζεται *mákos guba*.

Στην Πολωνία, έξω από την περιοχή της Σιλεσίας, το πιάτο είναι ευρέως γνωστό ως μακιέουκι (makiełki). Αυτό είναι ιδιαίτερα κοινό στο Πόζναν και στο Λοτζ, όπου εγκαταστάθηκαν Σιλεσιανοί μετανάστες κατά τη διάρκεια της Βιομηχανικής Επανάστασης του 19ου αιώνα.

## Παρασκευή
Τα κύρια συστατικά είναι το γλυκό λευκό ψωμί και οι ψιλοκομμένοι παπαρουνόσποροι βρασμένοι σε γάλα με βούτυρο. Άλλα σημαντικά συστατικά περιλαμβάνουν τα αποξηραμένα φρούτα (σύκα, σταφίδες, βερίκοκα, χουρμάδες, κ.λπ.), αμύγδαλα και άλλα είδη ξηρών καρπών (η επιλογή των ξηρών καρπών και των αποξηραμένων φρούτων ποικίλλει). Αρωματίζεται με ζάχαρη, μέλι, βανίλια, κανέλα και ρούμι.

Το ψωμί κόβεται σε λεπτές φέτες και στρώνεται σε πήλινο σκεύος ή πιο συχνά σε γυάλινο μπολ. Μετά από κάθε στρώση περιχύνεται η σάλτσα από τους βρασμένους παπαρουνόσπορους, με άρωμα και ξηρούς καρπούς, ώστε να μουλιάσει καλά το ψωμί. Η κορυφή διακοσμείται με μερικούς επιπλέον ξηρούς καρπούς και φρούτα. Το πιάτο σερβίρεται κρύο, τουλάχιστον αρκετές ώρες μετά την προετοιμασία.

## Σημασία στη Σιλεσία
Η κουζίνα της Σιλεσίας μπορεί να είναι πολύ συντηρητική. Η παράδοση στο σερβίρισμα των μακούφκι διατηρείται καλά στους Σιλέσιους και είναι δύσκολο να φανταστεί κανείς τα Χριστούγεννα στη Σιλεσία χωρίς το πιάτο. Από τους γηραιότερους θα θεωρούνταν ανορθόδοξο να το παρασκευάζουν εκτός της περιόδου των Χριστουγέννων – Πρωτοχρονιάς. Η προετοιμασία των μακούφκι εκτός της Σιλεσίας μπορεί να είναι δύσκολη λόγω της μη διαθεσιμότητας λεπτοαλεσμένου σπόρου παπαρούνας (συνήθως απαιτείται ειδικός μύλος). Στις Ηνωμένες Πολιτείες, η κονσερβοποιημένη πάστα παπαρούνας είναι μερικές φορές διαθέσιμη στο εμπόριο και μπορεί να χρησιμοποιηθεί.

## Παραπομπές



Κατηγορία:Σιλεσιανή κουζίνα
Κατηγορία:Πολωνικά επιδόρπια
Κατηγορία:Γερμανικά επιδόρπια
Κατηγορία:Ουγγρικά επιδόρπια
Κατηγορία:Σλοβάκικη κουζίνα
Κατηγορία:Χριστουγεννιάτικα εδέσματα
Κατηγορία:Γλυκά
Κατηγορία:Γλυκά ψωμιά
Κατηγορία:Ψωμιά με μαγιά
Πριγιέζντα Β΄ της Βοσνίας

Ο **Πριγιέζντα Β΄**  / *Prijezda II* (γενν. 1242) ήταν Βόσνιος μπαν το 1287-1290 μόνος του, και αργότερα μαζί με τον πιθανό αδελφό του Στέφανο Α' Κοτρόμανιτς ως υποτελής του βασιλείου της Ουγγαρίας.

## Βιογραφία
Ήταν ένας από τους γιους του Πριγιέζντα Α΄ μπαν της Βοσνίας. Αδέλφια του ήταν ο Βουκ (απεβ. νέος) και μία αδελφή, που παντρεύτηκε ένα μέλος του Οίκου των Μπομπόνιτς. 

Μετά την αποχώρηση τού πατέρα του από την εξουσία το 1287, μοίρασε τη Βοσνία με τον αδελφό του, Στέφανο Α΄ Κοτρόμανιτς, παίρνοντας τον έλεγχο της δυτικής Βοσνίας. Απεβίωσε το 1290 και τα εδάφη του μεταβιβάστηκαν στον αδελφό του Στέφανο Α΄, ο οποίος έγινε ο μοναδικός ηγεμόνας όλης της Βοσνίας.

## Δείτε επίσης
* Κατάλογος Βόσνιων ηγεμόνων
* Δυναστεία των Κοτρόμανιτς
* Ιστορία της Βοσνίας-Ερζεγοβίνης
* Κατάλογος Βόσνιων

## Βιβλιογραφικές αναφορές
* Medieval Lands: BOSNIA, BANS of BOSNIA (KOTROMANIĆ) 1290-1463 - Foundation for Medieval Genealogy

## Παραπομπές σε πηγές

Κατηγορία:Δυναστεία των Κοτρόμανιτς
Μάρια Πιοντκόφσκα

Η **Μάρια Πιοντκόφσκα** (πολωνικά: Maria Piątkowska, προηγουμένως **Χοϊνάτσκα** [Chojnacka], το γένος **Ιλβίτσκα** [Ilwicka]) (24 Φεβρουαρίου 193119 Δεκεμβρίου 2020)  ήταν Πολωνή αθλήτρια δρόμων ταχύτητας, δρόμων μετ΄ εμποδίων και άλματος εις μήκος. Κέρδισε το αγώνισμα σκυταλοδρομίας 4 × 100 μ. στο Ευρωπαϊκό Πρωτάθλημα Στίβου του 1962 και ήρθε 3η σε δύο άλλα Ευρωπαϊκά Πρωταθλήματα Στίβου. Ήταν εθνική πρωταθλήτρια Πολωνίας στο άλμα εις μήκος, στο πένταθλο και στο δρόμο 80 μέτρων.

## Καριέρα
Η Πιοντκόφσκα ήταν μέλος του αθλητικού συλλόγου Λέγκια Βαρσοβίας και της Πανεπιστημιακής Αθλητικής Ένωσης της Πολωνίας. Το 1951 και το 1958 κέρδισε το Εθνικό Πρωτάθλημα της Πολωνίας στο άλμα εις μήκος. Το 1954 κέρδισε το αγώνισμα του πεντάθλου στο Εθνικό Πρωτάθλημα της Πολωνίας και το 1959 και το 1963 κέρδισε το Εθνικό Πρωτάθλημα της Πολωνίας στα 80 μέτρα.

Η Πιοντκόφσκα συμμετείχε στους Θερινούς Ολυμπιακούς Αγώνες το 1952, το 1960 και το 1964. Στους Αγώνες του 1964, τερμάτισε έκτη στο αγώνισμα των 80 μέτρων μετ΄ εμποδίων, με χρόνο 10,7 δευτερόλεπτα. Αγωνίστηκε σε τρία Ευρωπαϊκά Πρωταθλήματα Στίβου, το 1954, το 1958 και το 1962. Το 1958 κέρδισε το χάλκινο μετάλλιο στη σκυταλοδρομία 4 × 100 μέτρων. Στο Ευρωπαϊκό Πρωτάθλημα Στίβου του 1962, οι Πιοντκόφσκα, Τερέσα Τσιέπουι, Μπαρμπάρα Σομπότα και Ελζμπιέτα Σιρόκα κέρδισαν τον αγώνα σκυταλοδρομίας 4 × 100 μέτρων. Κέρδισε επίσης ένα χάλκινο μετάλλιο στα 80 μέτρα μετ΄ εμποδίων. Η Πιοντκόφσκα τερμάτισε ταυτόχρονα με τη νικήτρια Τερέσα Τσιέπουι.

Το 1961, η Πιοντκόφσκα σημείωσε εθνικό ρεκόρ Πολωνίας στο δρόμο 80 μέτρων, με 10,7 δευτερόλεπτα. Το 1962, έτρεξε 10,6 δευτερόλεπτα, που ισοφάρισε το εθνικό ρεκόρ της Τερέσα Τσιέπουι. Το 1964, οι Πιοντκόφσκα, Ιρένα Σεβίνσκα, Χαλίνα Γκουρέτσκα και Έβα Κουομπουκόφσκα, έθεσαν νέο παγκόσμιο ρεκόρ σκυταλοδρομίας 4 × 100 μέτρων, στο Λοτζ της Πολωνίας.

## Προσωπική ζωή
Η Πιοντκόφσκα γεννήθηκε ως Μάρια Ιλβίτσκα στο Γκόλενι, στο Βασίλειο της Ρουμανίας, και μετά τον Δεύτερο Παγκόσμιο Πόλεμο η οικογένειά της μετακόμισε στη Μαζουρία της Πολωνίας. Ήταν απόφοιτη της Ακαδημίας Φυσικής Αγωγής «Γιούζεφ Πιουσούτσκι» της Βαρσοβίας. Ο πρώτος της γάμος ήταν με τον Πολωνό δισκοβόλο Χένρικ Χοϊνάτσκι. Αργότερα, παντρεύτηκε τον Πολωνό δισκοβόλο και κάτοχο του εθνικού ρεκόρ, Έντμουντ Πιοντκόφσκι. Το ζευγάρι είχε δύο γιους. Ο Έντμουντ Πιοντκόφσκι πέθανε το 2016.

Το 2020, η Πιοντκόφσκα προσβλήθηκε από τον COVID-19 ενώ ήταν στο νοσοκομείο για χειρουργική επέμβαση ισχίου. Πέθανε στις 19 Δεκεμβρίου 2020, σε ηλικία 89 ετών.

## Παραπομπές


## Εξωτερικοί σύνδεσμοι
* Sports Reference
* Ευρωπαϊκό Πρωτάθλημα

Κατηγορία:Πολωνές αθλήτριες δρόμων ταχύτητας
Κατηγορία:Πολωνές αθλήτριες δρόμων μετ΄ εμποδίων
Κατηγορία:Πολωνές αθλήτριες του άλματος εις μήκος
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 1952
Κατηγορία:Αθλητές του στίβου στους Θερινούς Ολυμπιακούς Αγώνες 1960
Κατηγορία:Αθλητές του στίβου στους Θερινούς Ολυμπιακούς Αγώνες 1964
Κατηγορία:Αξιωματικοί του Τάγματος της Αναγέννησης της Πολωνίας
Κατηγορία:Ενταφιασμοί στο Κοιμητήριο του Μπρούντνο
Κοινότητα Μυριοκεφάλων

Η **Κοινότητα Μυριοκεφάλων** είναι κοινότητα του Δήμου Ρεθύμνης της Περιφερειακής Ενότητας Ρεθύμνου στην Κρήτη, η οποία συστάθηκε για πρώτη φορά το 1931 με το ΦΕΚ 301Α - 29/08/1931 με την απόσπαση του οικισμού  Μυριοκέφαλα από την Κοινότητα Αρολιθίου και τον ορισμό του ως έδρα της κοινότητας. Εκτός από την έδρα της, περιλαμβάνει και τον οικισμό Μαρουλού. Η απογραφή του 2011 αναφέρει:

* Μαρουλού, η (41)
* Μυριοκέφαλα, τα (268)

Συνολικά η κοινότητα έχει 309 κατοίκους.

Η Κοινότητα εκπροσωπείται από πενταμελές Συμβούλιο με επικεφαλής τον Πρόεδρο κ. Γεώργιο Βανταράκη.

## Κοινοτάρχες Μυριοκεφάλων
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Μυριοκεφάλων.

## Παραπομπές
Κοινότητα Άδελε

Η **Κοινότητα Άδελε** είναι κοινότητα του Δήμου Ρεθύμνης της Περιφερειακής Ενότητας Ρεθύμνου στην Κρήτη, η οποία συστάθηκε για πρώτη φορά το 1925 με το ΦΕΚ 27Α - 31/01/1925 και ως έδρα της κοινότητας ορίστηκε το Άδελε. Εκτός από την έδρα της περιλαμβάνει και τους οικισμούς Αγία Παρασκευή και Αδελιανός Κάμπος. Η απογραφή του 2011 αναφέρει:

* Αγία Παρασκευή, η (246)
* Άδελε, το (489)
* Αδελιανός Κάμπος, ο (680)

Συνολικά η κοινότητα έχει 1415 κατοίκους.

Η Κοινότητα εκπροσωπείται από πενταμελές Συμβούλιο με επικεφαλής τον Πρόεδρο κ. Αντώνιο Βαρούχα.

## Κοινοτάρχες Άδελε
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Άδελε.

## Παραπομπές
Τβρτκο Β΄ της Βοσνίας

Ο **Στέφεν Τβρτκο Β΄**, , Στјепан/Стефан Твртко, (απεβ. τον Νοέμβριο του 1443), γνωστός και ως **Tβρτκο Τβρτκόβιτς** (Твртко Твртковић), ήταν μέλος του Οίκου των Koτρομάνιτς. Εξουσίασε ως βασιλιάς της Βοσνίας από το 1404 έως το 1409 και ξανά από το 1420 ως το τέλος του.

Ήταν γιος του Tβρτκο Α΄ βασιλιά της Βοσνίας. Η βασιλεία του έλαβε χώρα κατά τη διάρκεια μίας πολύ ταραγμένης περιόδου της Βοσνιακής ιστορίας. Εγκαταστάθηκε για πρώτη φορά ως βασιλιάς-μαριονέτα από τους κορυφαίους ευγενείς του βασιλείου, τον Χρβόγιε Βούκσιτς Χρβατίνιτς και τον Σαντάλγι Χράνιτς Κοσάτσα, για να αντικαταστήσει τον ολοένα και πιο ανεξάρτητο θείο του Oστόγια. Πέντε χρόνια αργότερα, έχασε την υποστήριξη των ευγενών και έτσι και το στέμμα. Δεν ήταν πολιτικά ενεργός κατά τη δεύτερη βασιλεία του Oστόγια, αλλά κατάφερε να καθαιρέσει και να διαδεχθεί τον γιο τού Oστόγια, Στέφεν. Η δεύτερη βασιλεία του Tβρτκo Β΄ σημαδεύτηκε από επανειλημμένες οθωμανικές επιδρομές, που τον ανάγκασαν να αποδεχθεί την οθωμανική επικυριαρχία, και τον αγώνα για την εξουσία με τον Ραντιβόγι, έναν άλλο γιο του Oστόγια. 

Ο Tβρτκo Β΄ νυμφεύτηκε δύο φορές, αλλά απεβίωσε άτεκνος. Επέλεξε να τον διαδεχθεί ο αδελφός του Ραντιβόι, Τόμας.

## Ιστορικό

## Πρώτη βασιλεία
μικρογραφία|Η Βοσνία των πρώτων δεκαετιών του 15ου αιώνα, με τη βασιλική επικράτεια σε λαδί χρώμα.

## Ξεπεσμός
αριστερά|μικρογραφία|Ο Χρβόγιε Βούκσιτς Χρβατίνιτς, όπως απεικονίζεται στο ''Ευχολόγιο τού Χρβόγιε''.
μικρογραφία|Ο Σιγισμούνδος του Οίκου του Λουξεμβούργου, βασιλιάς της Βοημίας & Γερμανίας.

## Δεύτερη βασιλεία

### Ουγγρική συμμαχία
μικρογραφία|Το βασίλειο της Βοσνίας και το δεσποτάτο της Σερβίας το 1422.

### Μετέπειτα ζωή

## Προσωπική ζωή
μικρογραφία|Ανακατασκευασμένο παρεκκλήσιo στο Μπομπόβατς.

## Βιβλιογραφικές αναφορές

### Βιβλιογραφία
* 
* 
* 
* 

Κατηγορία:Δυναστεία των Κοτρόμανιτς
Ιλουλισάτ

Η **Ιλουλισάτ** (*Jacobshavn*) είναι πόλη στη Γροιλανδία. Είναι η τρίτη πολυπληθέστερη πόλη στην αυτόνομη περιοχή της Γροιλανδίας με 4,670 κατοίκους το 2020, μετά τις Νουούκ και Σισίμιουτ. Φιλοξενεί ελκήθρα τόσο για σκύλους, όσο και για ανθρώπους. Ο τουρισμός είναι πλέον η βιομηχανία της πόλης με τα παγόβουνα να την κάνουν ξακουστή.

## Γεωγραφία
Η Ιλουλισάτ έχει κλίμα τούνδρας με μακρείς, παγερούς χειμώνες και σύντομα, δροσερά καλοκαίρια. Η πόλη είναι ένας από τους πιο ξηρούς οικισμούς στη Γροιλανδία με μέση βροχόπτωση μόλις τα 271 χιλιοστά.

## Μεταφορές
Το αεροδρόμιο της πόλης βρίσκεται περίπου 3 χλμ. μακριά από το κέντρο κι ιδρύθηκε το 1983. Εξυπηρετεί πτήσεις τόσο εντός της Γροιλανδίας, όσο και εκτός, κυρίως στην Ισλανδία. https://www.airgreenland.com/om_air_greenland/vores_historie/ 

## Παραπομπές


## Εξωτερικοί σύνδεσμοι
* 

Κατηγορία:Πόλεις της Γροιλανδίας
Φρειδερίκος Β΄ του Τσέλιε

Ο **Φρειδερίκος Β΄**,  *Celjski* ; ) (17 Ιανουαρίου 1379 – 13 ή 20 Ιουνίου 1454) ήταν κόμης του Τσέλιε (Celje) και μπαν της Κροατίας, της Σλαβονίας και της Δαλματίας.

## Βιογραφία
Ήταν γιος του Χέρμαν Β΄ κόμη του Τσέλιε και της Άννας του Σάουνμπεργκ. Οι γονείς τού πατέρα του ήταν ο Χέρμαν Α΄ κόμης του Τσέλιε και η Αικατερίνη Κοτρομάνιτς, κόρη του Στεφάνου Β΄ μπαν της Βοσνίας. Οι γονείς της μητέρας του ήταν ο Ερρίκος Ζ΄ κόμης του Σάουνμπεργκ και η Ούρσουλα των Γκορίτσια, κόρη του Μάινχαρτ ΣΤ΄ κόμη της Γκορίτσια.

## Οικογένεια
Ο Φρειδερίκος Β΄ νυμφεύτηκε την Ελισάβετ του Φράνκοπαν και είχε τέκνο:
* Ούλριχ Β΄ 1406–1456, κόμης του Τσέλιε.

Μετά το τέλος της Ελισάβετ το 1422, ο Φρειδερίκος Β΄ έκανε δεύτερο γάμο, με τη Βερόνικα του Ντεσενίτσε. Το περίφημο χρονικό του Έμπερχαρντ Βίντμπεκ δίνει μία λεπτομερή αναφορά για τις συνθήκες τού τέλους της Ελισάβετ του Φράνκοπαν, που στο χρονικό περιγράφεται ως φόνος και τοποθετείται το έτος 1424 .

## Δείτε επίσης
* Κόμητες του Τσέλιε
* Κάστρο Σκραντ

## Παραπομπές

Κατηγορία:Οίκος του Τσέλιε
Επίλεκτη κατηγορία ΣΤΟΚ 2021-22

Το Πρωτάθλημα της **Επίλεκτης κατηγορίας ΣΤΟΚ 2021-22** ήταν η 7η έκδοση της Επίλεκτης κατηγορίας ΣΤΟΚ.  Το πρωτάθλημα κέρδισε η ΑΠΕΑ Ακρωτηρίου για 1η φορά στην ιστορία της.

## Σύστημα διεξαγωγής
Στο πρωτάθλημα της Επίλεκτης κατηγορία ΣΤΟΚ 2021-22 συμμετείχαν 24 ομάδες. Οι ομάδες χωρίστηκαν σε δύο ομίλους των 12 ομάδων, μετά από κλήρωση. Σε κάθε όμιλο οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Για την ανάδειξη της πρωταθλήτρια διεξήχθη μονός αγώνας σε ουδέτερο στάδιο μεταξύ των νικητών των δύο ομίλων. Οι 3 πρώτες ομάδες κάθε ομίλου προβιβάστηκαν στην Γ΄ κατηγορία 2022–23 και οι τελευταίες τέσσερις κάθε ομίλου υποβιβάστηκαν. Οι διαβαθμιζόμενες ομάδες συνέχισαν στο πρωτάθλημα της τοπικής ομοσπονδίας στην οποία ήταν μέλη πριν την είσοδο τους στην Επίλεκτη Κατηγορία ΣΤΟΚ και/ή στην ΚΟΠ.

## Αλλαγές σε σχέση με την [[Επίλεκτη κατηγορία ΣΤΟΚ 2020-21|περίοδο 2020-21]]
;Ομάδες που συμμετείχαν στο πρωτάθλημα
Ομάδες που διαβαθμίστηκαν από τη Γ΄ κατηγορία 2020-21
*ΑΠΟΝΑ Ανάγυιας
*Αμαθούς Αγίου Τύχωνα
*Ελπίδα Αστρομερίτη
*ΕΝ.Α.Δ. Πόλης Χρυσοχούς
*Ο Κορμακίτης
*Ορόκλινη-Τρούλλοι FC 20201

Ομάδες που προήχθησαν από τα τοπικά πρωταθλήματα μετά από κλήρωση
* Άδωνις Ιδαλίου
* ΠΑΟΚ Κλήρου

1Το καλοκαίρι μετονομάστηκε σε Αθλητική Ένωση Τρούλλων.

## Α΄ όμιλος
### Ομάδες, στάδια και τοποθεσίες
Στον πιο κάτω πίνακα παρουσιάζονται οι ομάδες που συμμετείχαν στον Α΄ όμιλο και τα στάδια που χρησιμοποίησαν.

### Βαθμολογία
Η τελική βαθμολογία του Α΄ ομίλου ήταν:

Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.

### Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:

## B΄ όμιλος
### Ομάδες, στάδια και τοποθεσίες
Στον πιο κάτω πίνακα παρουσιάζονται οι ομάδες που συμμετείχαν στον B΄ όμιλο και τα στάδια που χρησιμοποίησαν.

### Βαθμολογία
Η τελική βαθμολογία του Β΄ ομίλου ήταν:

Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.

### Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:

## Ανάδειξη πρωταθλητή
Στον αγώνα για την ανάδειξη του πρωταθλητή συμμετείχαν η ΑΠΕΑ Ακρωτηρίου και η ΑΕΠ Πολεμιδιών. Ο αγώνας διεξήχθη στις 10 Απριλίου 2022 στο Κοινοτικό Στάδιο Παρεκκλησιάς. Νικήτρια ήταν η ΑΠΕΑ Ακρωτηρίου με σκορ 1-0.

## Παραπομπές


## Πηγές
*

## Δείτε επίσης
* Επίλεκτη κατηγορία ΣΤΟΚ
* Ποδόσφαιρο στην Κύπρο
* Σύστημα ποδοσφαιρικών πρωταθλημάτων Κύπρου

Κατηγορία:Επίλεκτη κατηγορία ΣΤΟΚ
Κατηγορία:Εγχώρια ποδοσφαιρικά πρωταθλήματα 2021–2022
Λολίτα Φλόρες

Η **Μαρία Ντολόρες Γκονζάλες Φλόρες** (*María Dolores González Flores* ; 6 Μαΐου 1958), περισσότερο γνωστή ως **Λολίτα Φλόρες** (*Lolita Flores)*, είναι Ισπανίδα ηθοποιός και τραγουδίστρια. Είναι η κόρη της Λόλα Φλόρες και του Αντόνιο Γκονζάλες και αδερφή του Αντόνιο Φλόρες και της Ροζάριο Φλόρες. Ήταν παντρεμένη με τον Γκιγιέρμο Φουριάσε και απέκτησαν δυο παιδιά, την Έλενα και τον Γκιγιέρμο.

Η Φλόρες ξεκίνησε την καριέρα της στις αρχές της δεκαετίας του 1970 με την κυκλοφορία του δίσκου *Amor, amor* (και ενός single με τον ίδιο τίτλο) και το 1975 έλαβε επιτυχία τόσο στην χώρα της Ισπανία όσο και σε χώρες της Λατινικής Αμερικής. Τα τραγούδια της, όπως μεταξύ άλλων τα "Sarandonga", "Lo voy a dividir" και "Si la vida son dos días", έχουν γίνει επιτυχίες στο ραδιόφωνο της Ισπανίας.

Το 2002, κέρδισε το βραβείο Γκόγια Καλύτερης Νέας Ηθοποιού για την ερμηνεία της στην ταινία *Rencor*. Η Φλόρες έχει επίσης εμφανιστεί σε αρκετά τηλεοπτικά προγράμματα όπως το *Directísimo* και το *Hostal Royal Manzanares*. Στις 18 Φεβρουαρίου 2019 έλαβε το Medalla de Oro al Mérito en las Bellas Artes.

## Παραπομπές


## Εξωτερικοί σύνδεσμοι
*

Κατηγορία:Ισπανίδες ηθοποιοί
Κατηγορία:Ισπανίδες τραγουδίστριες
Ροζάριο Φλόρες

Η **Ροζάριο ντελ Κάρμεν Γκονζάλες Φλόρες** (*Rosario del Carmen González Flores* ; 4 Νοεμβρίου 1963), περισσότερο γνωστή ως **Ροζάριο Φλόρες** (*Rosario Flores*), είναι Ισπανίδα τραγουδίστρια, κάτοχος δυο βραβείων Grammy.

Γεννήθηκε στη Μαδρίτη της Ισπανίας και είναι η κόρη του Αντόνιο Γκονζάλες και της διάσημης τραγουδίστριας Λόλα Φλόρες. Είναι η αδερφή της τραγουδίστριας Λολίτα Φλόρες και του τραγουδιστή-στιχουργού Αντόνιο Φλόρες. Έχει μια κόρη με τον Κάρλος Ορεγιάνα. Ο δεύτερος γιος της, Πέδρο Αντόνιο, γεννήθηκε στις 21 Ιανουαρίου 2006, την ίδια ημέρα με τη μητέρα της Λόλα Φλόρες. Η Ροζάριο και ο Πέδρο Λαζάγκα, ο σύντροφός της και πατέρας του δεύτερου γιου της, γνωρίστηκαν στα γυρίσματα της ταινίας του Πέδρο Αλμοδοβάρ *Hable con ella* το 2001.

## Βραβεία και υποψηφιότητες

|-
|rowspan="1" scope="row"| 2000
|scope="row"| "Jugar a la Locura"
|scope="row"| Best Female Rock Vocal Performance
| 
|-
|rowspan="1" scope="row"| 2002
|scope="row"| *[[Muchas Flores]]*
|rowspan="5" scope="row"| Best Female Pop Vocal Album
| 
|-
|rowspan="1" scope="row"| 2004
|scope="row"| *[[De Mil Colores (Rosario Flores album)|De Mil Colores]]*
| 
|-
|rowspan="1" scope="row"| 2006
|scope="row"| *Contigo Me Voy*
| 
|-
|rowspan="1" scope="row"| 2008
|scope="row"| *Parte de Mi*
| 
|-
|rowspan="1" scope="row"| 2010
|scope="row"| *[[Cuéntame (Rosario Flores album)|Cuéntame]]*
| 
|-
|rowspan="1" scope="row"| 2014
|scope="row"| *Rosario*
|scope="row"| Best Contemporary Pop Vocal Album
| 
|-

## Δισκογραφία

**De Ley* (1992)
**Siento* (1995)
**Mucho Por Vivir* (1996)
**Jugar a la Locura* (1999)
**[[Muchas Flores]]* (2001)
**[[De Mil Colores (Rosario Flores album)|De Mil Colores]]* (2004)
**Contigo Me Voy* (2006)
**Parte de Mí* (2008)
**[[Cuéntame (Rosario Flores album)|Cuéntame]]* (2009; soundtrack for the 11th season of Spanish TV series *[[Cuéntame cómo pasó]]*)
**Raskatriski* (2011)
**Rosario* (2013)
* *Gloria a ti* (2016)

## Παραπομπές


## Εξωτερικοί σύνδεσμοι
*Official site
*
*Review of ''Cuéntame''  (English)

Κατηγορία:Ισπανίδες τραγουδίστριες
Μανούς

Η **Μανούς** (Γαλλικά: Manoush) είναι Γαλλίδα ηθοποιός και τραγουδίστρια.

## Βιογραφία

### Πρώτα χρόνια
Η Μανούς γεννήθηκε το 1972 ή το 1973 και ήταν το τρίτο παιδί ενός Γερμανοαμερικανού πατέρα και μιας Γαλλίδας μητέρας, με Ρομά καταγωγή. Μεγάλωσε στο Χάρλεμ, στην βόρεια Ολλανδία, στην Κολωνία της Γερμανίας και στη Μπιλ της Ελβετίας. Σε ηλικία 18 ετών, ξεκίνησε να εργάζεται ως μοντέλο αλλά η καριέρα της σταμάτησε σε ηλικία 20 ετών μετά από ένα τροχαίο που της άφησε ουλές στο στομάχι και τα πόδια της. Μετανάστευσε στις ΗΠΑ το καλοκαίρι 2006 και επέστρεψε στην Ευρώπη περίπου το 2015.

### Υποκριτική καριέρα
Η Μανούς ξεκίνησε να εργάζεται στον κινηματογράφο το 1997. Το 2000 έλαβε τον ρόλο της "νυμφομανούς" στην ταινία *[[Αμελί]]*, σε σκηνοθεσία του Ζαν-Πιερ Ζενέ, που της άνοιξε πολλές πόρτες στην βιομηχανία της τηλεόρασης και του κινηματογράφου ενώ ταυτόχρονα καθιερώθηκε ως "κακό κορίτσι". Η Μανούς συμμετέχει συχνά σε ταινίες δράσης και τρόμου ή αναλαμβάνει ρόλους που είναι έντονοι και δύσκολοι. Το 2004 ενσάρκωσε την πολεμίστρια Κάρντα στην ταινία *Angel of Death 2* και αμέσως μετά ακολούθησαν οι ταινίες *The Legend of Moonlight Mountain* (2005), *Cannibal* (2006), *Barricade* (2007) και *Philosophy of a Knife* (2008). Η Μανούς κέρδισε το βραβείο Καλύτερου Β' Γυναικείου Ρόλου το 2011 στο Φεστιβάλ Κινηματογράφου PollyGrind στο Λας Βέγκας για τον ρόλο της ως Όλγα στην ταινία *The Super*.

### Μουσική καριέρα
Η Μανούς ξεκίνησε ως τραγουδίστρια της cyberpunk. Πέρα από την υποκριτική και συγγραφική καριέρα της, εργάστηκε ως τραγουδίστρια στο συγκρότημα Cyanide Savior, μαζί με τον σύζυγό της Κρις Βάσκεζ.

Το 2016 και το 2017 ηχογράφησε δυο κομμάτια με το βρετανικό συγκρότημα της δεκαετίας του 1980 Bronski Beat και τον Αμερικανό παραγωγό Man Parrish.

## Προσωπική ζωή
Η Μανούς παντρεύτηκε τον Κρις Βάσκεζ το 2006. Ζούσαν στην Νέα Υόρκη των ΗΠΑ και πήραν διαζύγιο το 2014.

## Παραπομπές


## Εξωτερικοί σύνδεσμοι
*
*Official MySpace at Wayback Machine

Κατηγορία:Γαλλίδες ηθοποιοί
Κατηγορία:Γαλλίδες τραγουδίστριες
Νικήτας της Νεαπόλεως

Ο **Νικήτας** (λατινικά : *Niceta*), ήταν αρχιεπίσκοπος της Νεαπόλεως  από το  962 έως το 966 ή το 981

Τίποτα δεν είναι γνωστό για την πρότερη ζωή του Νικήτα αλλά και για την θητεία του. Ανήλθε στον επισκοπικό θρόνο της Νάπολης μετά τον Αθανάσιο Γ΄. Ο Νικήτας πιστεύεται ότι ήταν ο πρώτος αρχιεπίσκοπος της Νάπολης, ήδη ήταν επίσκοπος όταν η επισκοπή το 969 ανήλθε σε αρχιεπισκοπή, η πρώτη ιστορικά επισκοπή της Ιταλικής χερσονήσου που ανήλθε σε αρχιεπισκοπή. Ιστορικά ήταν ο 51ος επίσκοπος Νάπολης και ο 1ος αρχιεπίσκοπος Νάπολης.
 
Διάδοχός του στον αρχιεπισκοπικό θρόνο ήταν πιθανότατα ο Σέργιος Β΄ ή ο Γρηγόριος.

## Παραπομπές


Κατηγορία:Επίσκοποι και Αρχιεπίσκοποι Νάπολης
Κατηγορία:Βυζαντινοί επίσκοποι
Κατηγορία:Βυζαντινοί του 10ου αιώνα
Κατηγορία:Επίσκοποι του 10ου αιώνα
Βλαντίσλαβ της Βοσνίας

Ο **Βλαντίσλαβ**. , (απεβ. το 1354) από τον Οίκο των Κοτρόμανιτς, ήταν μπαν της Βοσνίας από τον Σεπτέμβριο του 1353 μέχρι το τέλος του.

## Βιογραφία
Ήταν ο δευτερότοκος γιος του Στεφάνου Α΄ μπαν της Βοσνίας, και της Ελισάβετ των Νεμάνιτς, κόρης του Στεφάνου Ντραγκούτιν της Σερβίας.   Μετά το τέλος του Στεφάνου Α΄ περί το 1314, η μητέρα τού Βλαντίσλαβ ανέλαβε την επιτροπία στο όνομα του μεγαλύτερου αδελφού του, Στεφάνου Β΄. Αδιευκρίνιστες συνθήκες την ανάγκασαν σύντομα να εγκαταλείψει τη Βοσνία και να αναζητήσει καταφύγιο στη δημοκρατία της Ραγκούσας. Πήρε μαζί της τα παιδιά της και τα έγγραφα της Ραγκούσας δείχνουν, ότι πέρασε αρκετά χρόνια εκεί στην εξορία. Ο χρονικογράφος του 16ου αι. Mαύρο Ορμπίνι αναφέρει, ότι μόνο ο Στέφανος (Α΄) ακολούθησε την Eλισάβετ, ενώ ο Βλαντίσλαβ και ο μικρότερος αδελφός του Nινόσλαβ πήγαν στην κροατική πόλη Mεντβέντγκραντ. Μέχρι το καλοκαίρι του 1319, η οικογένεια Koοτρομάνιτς είχε επιστρέψει στη Βοσνία. Ο Βλαντίσλαβ και ο Στέφανος (Α΄) συμμετείχαν σε έναν μεγάλο συνασπισμό ευγενών ενάντια στον άρχοντά τους Μλάντεν Β΄ Σούμπιτς του Μπρίμπιρ, προκαλώντας την πτώση του και θέτοντας τον Οίκο των Κοτρόμανιτς απευθείας υπό την επικυριαρχία του βασιλιά Καρόλου Α΄ της Ουγγαρίας. Στη συνέχεια, τα αδέλφια συνέχισαν να βοηθούν τον μπαν της Σλαβονίας σε συγκρούσεις με Κροάτες μεγιστάνες.  Ο Βλαντίσλαβ, με τον τίτλο τού *[[Κνιάζ|πρίγκιπα]]* (knez),  εμφανίζεται μαζί με τον Στέφανο Α΄ ως χορηγός των καταστατικών στην οικογένεια των ευγενών Χρβατίνιτς μεταξύ 1326 και 1331. 

Στα τέλη του 1337 ή στις αρχές του 1338, νυμφεύτηκε τη Γιελένα Σούμπιτς, κόρη του Γεωργίου Β΄ Σούμπιτς του Μπρίμπιρ. Την τελετή του γάμου τέλεσε ο Λαμπρίντιο Βιτούρι επίσκοπος Τρογκίρ. Οι αρχές της πόλης που ήταν εχθρικές μαζί του, παραπονέθηκαν αργότερα στον πάπα ότι ο γάμος ήταν αντικανονικός, λόγω της συγγένειας τού ζεύγους.  Παρόλα αυτά οι δύο τους έμειναν μαζί και απέκτησαν δύο γιους, τον Tβρτκo Α΄ και τον Βουκ. 

Ο Στέφανος Β΄ απεβίωσε το 1353, χωρίς να αφήσει πίσω του γιους. Για άγνωστους λόγους, ο Βλαντίσλαβ αποκλείστηκε από τη διαδοχή και ο τίτλος τού μπαν της Βοσνίας πέρασε απευθείας στον γιο του Tβρτκo Α΄.  Ωστόσο ο Tβρτκo Α΄ ήταν μόλις 15 ετών εκείνη την εποχή, οπότε ο Βλαντίσλαβ ανέλαβε τα ηνία της διακυβέρνησης μαζί με τη σύζυγό του. Πήρε αμέσως τον νεαρό μπαν σε μία περιοδεία σε όλη τη Βοσνία, κατά τη διάρκεια της οποίας οι δύο τους τακτοποίησαν τις σχέσεις με τους υποτελείς.  Παρά το γεγονός ότι ο γιος του ήταν ο ενθρονισμένος ηγεμόνας, το όνομα του Βλαντίσλαβ είχε προτεραιότητα στα καταστατικά, υποδηλώνοντας ότι ο μπαν επισκιάστηκε από τον πατέρα του. 

Ο Βλαντίσλαβ απεβίωσε το 1354, λιγότερο από ένα χρόνο στην επιτροπία του, αφήνοντας τη χήρα του να κυβερνά στο όνομα του Tβρτκo Α΄ μέχρι το 1357. 

## Οικογένεια
Νυμφεύτηκε το 1337/38 τη γιελένα Σούμπιτς, κόρη τού Γεωργίου Β΄ Σούμπιτς του Μπρίμπιρ και είχε τέκνα:
* Tβρτκo Α΄ π.1338-1391, μπαν, μετά βασιλιάς, της Βοσνίας.
* Βουκ απεβ. 1378, μπαν της Βοσνίας.

## Βιβλιογραφικές αναφορές

Κατηγορία:Δυναστεία των Κοτρόμανιτς
Κατηγορία:Μονάρχες του 14ου αιώνα στην Ευρώπη
Χέρμαν Α΄ του Τσέλιε

Ο **Χέρμαν Α΄**, , , (π. 1333 – 21 Μαρτίου 1385), κόμης του Τσέλιε, ήταν ευγενής στη Στυρία. Ήταν επικεφαλής του Οίκου του Τσέλιε μεταξύ 1359 και 1385. Την πρώτη δεκαετία κυβέρνησε μαζί με τον μεγαλύτερο αδελφό του Ούλριχ. Μετά το τέλος τού Ούλριχ, ο Χέρμαν Α΄ ανέλαβε την κηδεμονία του ανιψιού του Γουλιέμου και κυβέρνησε ως *de facto* αρχηγός της οικογένειας. Υπό την κυριαρχία του, ο Οίκος του Τσέλιε άρχισε να επεκτείνει την επιρροή του από τη βάση ισχύος του στη σημερινή Σλοβενία και τη νότια Καρινθία, μέχρι την Κεντρική Ευρώπη και τα Βαλκάνια. Με τον γάμο του με την Αικατερίνη πριγκίπισσα της Βοσνίας, της οποίας η ακριβής καταγωγή αμφισβητείται, ο Χέρμαν Α΄ έγινε κουνιάδος είτε του βασιλιά Λουδοβίκου Α΄ βασιλιά της Ουγγαρίας & Πολωνίας, είτε του Tβρτκο Α΄ βασιλιά της Βοσνίας  Ο γιος του Χέρμαν Β΄ επέκτεινε περαιτέρω τον πλούτο και την επιρροή της οικογένειας. Μέχρι το τέλος του, ο Χέρμαν Α΄ ήταν ο μεγαλύτερος γαιοκτήμονας στην επικράτεια της σημερινής Σλοβενίας, όπου οι κτήσεις του ξεπερνούσαν σημαντικά εκείνες των Αψβούργων επικυριάρχων του.

## Βιογραφία
Λίγα είναι γνωστά για την πρώιμη ζωή του Χέρμαν Α΄. Ήταν ο δευτερότοκος γιος του Φρειδερίκου του Σάνεκ, πρώτου κόμη του Τσέλιε, και της συζύγου του Ντήμουτ από την ευγενή οικογένεια Βάλσεε. Ο πατέρας του είχε κληρονομήσει το κάστρο Τσέλιε και το είχε στην κατοχή του το 1332, αλλά δεν είναι σαφές εάν ο Χέρμαν Α΄ γεννήθηκε εκεί ή στο κοντινό κάστρο Ζόβνεκ, την πατρογονική τους κατοικία. Μετά το τέλος τού πατέρα του το 1359 ή το 1360, ο Χέρμαν Α΄ ανέλαβε τις οικογενειακές κτήσεις, που είχαν διευρυνθεί σημαντικά κατά τη θητεία τού πατέρα του και τις κυβέρνησε μαζί με τον μεγαλύτερο αδελφό του Ούλριχ Α΄. Αυτό ήταν σύμφωνο με την παράδοση της οικογένειας, που απέφευγε να μοιράσει την κληρονομιά μεταξύ των αδελφών, και αντ' αυτού επέλεγε την από κοινού διακυβέρνηση. Μετά το τέλος τού Ούλριχ Α΄ το 1368, ο Χέρμαν Α΄ έγινε ο μοναδικός διαχειριστής των κτήσεων Τσέλιε, κυβερνώντας επίσης στο όνομα του 7χρονου ανιψιού του Γουλιέλμου.

Μαζί με τον γιο του Χέρμαν Β΄ και τον ανιψιό του Γουλιέλμο, ο Χέρμαν Α΄ έλαβε μέρος στη σταυροφορία κατά των Σαμογιτιανών το 1377, ως μέρος της ακολουθίας του Αλβέρτου Γ΄ δούκα της Αυστρίας.

Ο Χέρμαν Α΄ απεβίωσε το 1385 και τον διαδέχθηκε ο δευτερότοκος γιος του Χέρμαν Β΄, καθώς ο πρωτότοκος γιος του Χανς είχε αποβιώσει το 1372.

## Οικογένεια
Νυμφεύτηκε την Αικατερίνη των Κοτρομάνις, κόρη του Στεφάνου Β΄ μπαν της Βοσνίας. Ο πρώτος τους γιος Χανς (Ιωάννης) απεβίωσε σε ηλικία εννέα ετών. Δύο παιδιά επέζησαν από τη βρεφική ηλικία:
* Χέρμαν Β΄, ένας διεκδικητής του θρόνου της Βοσνίας. νυμφεύτηκε την Άννα του Σάουνμπεργκ και είχε τέκνα, μεταξύ των οποίων και η:
** Βαρβάρα 1392-1451, παντρεύτηκε τον Σιγισμούνδο του Οίκου του Λουξεμβούργου βασιλιά της Βοημίας & Γερμανίας.
* Βάλμπουργκα, παντρεύτηκε τον Βερνάρδο του Πτούγι (Πέταου). Δεν είχε τέκνα.

## Παραπομπές


Κατηγορία:Οίκος του Τσέλιε
Γιώργος Μορφέσης

Ο **Γιώργος Μορφέσης** (Πειραιάς, 22 Οκτωβρίου 1969) είναι Έλληνας προπονητής υδατοσφαίρισης.

## Καριέρα
Ξεκίνησε το 1982 ως υδατοσφαιριστής από μικρή ηλικία στον Εθνικό αλλά το 1989 σε ηλικία 19 ετών σταμάτησε την καριέρα του και ασχολήθηκε ως προπονητής. 

Το 2000 σε ηλικία 30 ετών, κατακτά με τον Εθνικό το Κύπελλο Ελλάδος στο φαίναλ φορ της Νίκαιας. Ο Εθνικός απέκλεισε στον ημιτελικό την Βουλιαγμένη (στην παράταση), ενώ στον τελικό θα κατακτήσει το τρόπαιο στο χρυσό γκολ κόντρα στον Ολυμπιακό.

Έπειτα διετέλεσε βοηθός προπονητή στην Εθνική γυναικών στο πλευρό των προπονητών Μουδάτσιου και Ιωσηφίδη. Ήταν βοηθός στο ασημένιο μετάλλιο των Ολυμπιακών του 2004, ενώ ως πρώτος προπονητής θα στεφθεί παγκόσμιος πρωταθλητής το 2011 στην Σανγκάη. Τον Φεβρουάριο του 2020 αποχώρησε από τον πάγκο της Εθνικής γυναικών. 

Το 2021 θα επιστρέψει στον Εθνικό από το πόστο του τεχνικού διευθυντή.

## Τίτλοι

### Με τον Εθνικό Πειραιώς

#### Ως παίκτης

* Πρωτάθλημα Ελλάδας (1): 1988

#### Ως προπονητής

* Κύπελλο Ελλάδος (1): 2000

### Με την Εθνική Ομάδα Γυναικών

#### Ως προπονητής

* **Παγκόσμιο Πρωτάθλημα Υγρού Στίβου (1)**: 2011 (Χρυσό μετάλλιο)
* **Ευρωπαϊκό Πρωτάθλημα Υδατοσφαίρισης (3)**: 2010, 2012, 2018 (Ασημένιο μετάλλιο)
* **Γουόρντ Λιγκ (2)**: 2010, 2012 (Χάλκινο Μετάλλιο)

## Παραπομπές


Κατηγορία:Έλληνες προπονητές υδατοσφαίρισης
Κατηγορία:Υδατοσφαιριστές του Εθνικού Πειραιώς
Κατηγορία:Προπονητές υδατοσφαίρισης Εθνικού Πειραιώς
Κατηγορία:Προπονητές υδατοσφαίρισης Εθνικής Ελλάδας
Γιελένα Σούμπιτς

[μικρογραφία|Η Γιελένα κρατά ένα κερί (επάνω δεξιά) στην επιθανάτιο κλίνη του κουνιάδου της Στέφανου Β΄, όπως απεικονίζεται στη λειψανοθήκη του Αγίου Συμεών, με ημερομηνία 1380. Περιβάλλεται από την ανιψιά τού συζύγου της [Ελισάβετ της Βοσνίας και τον γιο της Τβρτκο Α΄.]]

Η **Γιελένα Σούμπιτς**, βοσνιακά: *Jelena Šubić* (απεβ. π. 1378) ήταν μέλος του κλάδου Μπρίμπιρ της ευγενικής οικογένειας Σούμπιτς που κυβέρνησε το μπανάτο της Βοσνίας ως επίτροπος από το 1354 έως το 1357.

Η Γιελένα ήταν κόρη του Κροάτη άρχοντα Γεωργίου Β΄ Σούμπιτς του Μπρίμπιρ, κόμη του Κλις. Παντρεύτηκε τον Βλαντίσλαβ των Κοτρομάνιτς, αδελφό του Στεφάνου Β΄ μπαν της Βοσνίας, στο φρούριο Kλις στα τέλη του 1337 ή στις αρχές του 1338. Ο Λαμπρίντιο Βιτούρι επίσκοπος του Tρόγκιρ τέλεσε τον γάμο. Οι αρχές του Τρόγκιρ που ήταν εχθρικές απέναντί του, παραπονέθηκαν αργότερα στον πάπα ότι ο γάμος ήταν αντικανονικός λόγω της συγγένειας τού ζευγαριού.  Η Γιελένα και ο Βλαντίσλαβ είχαν δύο γιους, τον Tβρτκo Α΄ και τον Βουκ. 

Ο Tβρτκo Α΄ ήταν περίπου 15 ετών, όταν έγινε μπαν της Βοσνίας μετά το τέλος του κουνιάδου της το φθινόπωρο του 1353. Η Γιελένα και ο Βλαντίσλαβ, ο οποίος αποκλείστηκε από τη διαδοχή για άγνωστους λόγους, ανέλαβαν τη διακυβέρνηση στο όνομα του νεαρού μπαν. Χήρα μέσα σε ένα χρόνο, η Γιελένα συνέχισε να κυβερνά μόνο για λογαριασμό του Tβρτκo Α΄.  Συνοδευόμενη από τον μικρότερο γιο της, η Γιελένα ταξίδεψε αμέσως στην Αυλή του επικυριάρχου τους, βασιλιά Λουδοβίκου Α΄ της Ουγγαρίας, για να ζητήσει τη συγκατάθεσή του για την ανάρρηση του Tβρτκo Α΄. Ο Λουδοβίκος Α΄ της ανέθεσε να παραδώσει ένα μήνυμα στην κουνιάδα της Γιελένα Νεμάνιτς, χήρα του αδελφού της Mλάντεν Γ΄, που προσπαθούσε να κρατήσει το φρούριο Kλις. Μετά την επιστροφή της στη Βοσνία, η Γιελένα προήδρευσε σε μία *συνέλευση* (stanak) στο Mίλε και επιβεβαίωσε τις κτήσεις και τα προνόμια των ευγενών "όλης της Βοσνίας, τού Ντόνι Κράγι, τού Zαγκόργιε και της γης Χουμ".  Τον Μάιο του 1355 αποφάσισε να συμμετάσχει ενεργά στη διαμάχη για την κληρονομιά της οικογένειας Σούμπιτς, η οποία συνεχιζόταν από το τέλος τού αδελφού της Μλάντεν Γ΄ το 1348. Η Γιελένα βάδισε με τον Tβρτκo Α΄ και τον στρατό τους στο Ντούβνο. Συνάφθηκε συμφωνία, με την οποία ο γιος της έπρεπε να κληρονομήσει όλες τις πόλεις, που κατείχε ο πατέρας της και μία πόλη που κατείχε η αδελφή της Αικατερίνη. 

Η επιτροπία της Γιελένα έληξε το 1357. Αυτή και οι γιοι της έλαβαν υπηκοότητα από τη Δημοκρατία της Βενετίας το 1364. Δύο χρόνια αργότερα συνόδευσε τον Tβρτκo Α΄ στην ουγγρική βασιλική Αυλή, κατά τη σύντομη εκτόπισή του υπέρ του Βουκ. Ο Tβρτκo Α΄ επανήλθε μέσα σε έναν χρόνο.  Το φθινόπωρο του 1374 η Γιελένα οργάνωσε και παρευρέθηκε στο γάμο του γιου της με τη Δωροθέα της Βουλγαρίας. 

## Οικογένεια
Παντρεύτηκε το 1337/38 τον Βλαντίσλαβ των Κοτρομάνιτς διάδοχο μπαν της Βοσνίας και είχε τέκνο:
* Tβρτκo Α΄ π.1338-1391, μπαν, μετά βασιλιάς της Βοσνίας. 
* Βουκ απεβ. μετά το 1378, μπαν της Βοσνίας.

## Βιβλιογραφικές αναφορές

## Πηγές
* 
* 
* 

Κατηγορία:Δυναστεία των Κοτρόμανιτς
Νέο Λιβύσσιο Αττικής

Το **Νέο Λιβύσσιο** ή **Νέο Λιβύσιο** είναι οικισμός της Στερεάς Ελλάδας στην Ανατολική Αττική.

## Γενικά στοιχεία
Το Νέο Λιβύσσιο βρίσκεται στο βόρειο τμήμα, προς τις ακτές του Νότιου Ευβοϊκού κόλπου και σε υψόμετρο 160 μέτρα. Απέχει 50 χλμ. Β.-ΒΑ. από το κέντρο της Αθήνας ενώ δυτικά του είναι το Μαρκόπουλο και βορειοδυτικά ο Ωρωπός (έδρα του δήμου). 

Αναφέρεται ως ξεχωριστός οικισμός από το 1928, γραμμένο ως *Νέο Λειβήσιο*, να προσαρτάται  στην κοινότητα Μαρκοπούλου Ωρωπού. Το 1940 το όνομά του διορθώθηκε σε Νέον Λιβύσιον. Σύμφωνα με το πρόγραμμα Καλλικράτης και την τροποποίησή του Κλεισθένης Ι, μαζί με την Αγία Βαρβάρα, το Μαρκόπουλο και το Μπάφι αποτελούν την Κοινότητα Μαρκοπούλου Ωρωπού που υπάγεται στη Δημοτική Ενότητα Μαρκοπούλου Ωρωπού του Δήμου Ωρωπού ενώ σύμφωνα με την απογραφή του 2021 απογράφησαν 63 άτομα.

### Πορεία του πληθυσμού

## Παραπομπές


Κατηγορία:Χωριά της περιφερειακής ενότητας Ανατολικής Αττικής
Βλαστός Αττικής

Ο **Βλαστός** είναι οικισμός της Ανατολικής Αττικής ο οποίος ανήκε στην Κοινότητα Καλάμου μέχρι τα τέλη Φεβρουαρίου του 2007
και στη συνέχεια στον ομώνυμο δήμο μέχρι και τα τέλη του 2010. Όταν απ' την Πρωτοχρονιά του 2011 ο Δήμος Καλάμου συνενώθηκε με τις γειτονικές κοινότητες και σχημάτισαν τον νέο διευρυμένο Δήμο Ωρωπού σύμφωνα με το **Πρόγραμμα Καλλικράτης** εντάχθηκε κι εκείνος εκεί.

Κατηγορία:Οικισμοί του νομού Αττικής
Νέα Πολιτεία Αττικής

Η **Νέα Πολιτεία** είναι οικισμός της Ανατολικής Αττικής.

## Γενικά στοιχεία
Η Νέα Πολιτεία βρίσκεται προς τον Νότιο Ευβοϊκό κόλπο, δίπλα και νότια της Σκάλας Ωρωπού ενώ αποτελεί τη δυτική συνέχεια του Ωρωπού. Απέχει 49 χλμ. Β. από το κέντρο της Αθήνας και έχει υψόμετρο 67 μέτρα. Δημιουργήθηκε το 1923 από πρόσφυγες οι οποίοι προήλθαν απ' την Πολιτεία του Πόντου. Αναφέρεται επίσημα ως ξεχωριστός οικισμός για πρώτη φορά το 1971 να απογράφεται στην κοινότητα Σκάλας Ωρωπού. Σύμφωνα με το πρόγραμμα Καλλικράτης και την τροποποίησή του Κλεισθένης Ι, μαζί με την Σκάλα Ωρωπού αποτελούν την κοινότητα Σκάλας Ωρωπού που υπάγεται στη Δημοτική Ενότητα Συκαμίνου του Δήμου Ωρωπού. Σύμφωνα με την απογραφή 2021 έχει 683 κατοίκους ενώ με αυτήν του 2011 είχε 622.

## Παραπομπές


Κατηγορία:Χωριά της περιφερειακής ενότητας Ανατολικής Αττικής
Μπούτσα

Η **Μπούτσα** (ουκρανικά: *Буча*) είναι πόλη στην περιφέρεια Κιέβου της Ουκρανίας. Διοικητικά έχει ενσωματωθεί ως πόλη περιφέρειας. Ο πληθυσμός της είναι περίπου 36.971 (εκτίμηση 2021).

Το 2022, κατά τη διάρκεια της ρωσικής εισβολής στην Ουκρανία, ρωσικά στρατεύματα εισήλθαν στην πόλη όπου ξέσπασαν σκληρές μάχες. Στις 24 Μαρτίου 2022, η πόλη τιμήθηκε με τον τίτλο «Ηρωική πόλη της Ουκρανίας». Μετά την υποχώρηση των ρωσικών στρατευμάτων, υπήρξαν αναφορές για μαζικές εκτελέσεις αμάχων στην πόλη. Ο γ.γ. των Ηνωμένων Εθνών, Αντόνιο Γκουτέρες, ανέφερε ότι είναι απαραίτητο να πραγματοποιηθεί μια ανεξάρτητη έρευνα που να οδηγήσει στη λογοδοσία των υπευθυνων.

## Παραπομπές


Κατηγορία:Πόλεις της Ουκρανίας
Κάρλος Αλκαράθ

Ο **Κάρλος Αλκαράθ** (ισπανικά: *Carlos Alcaraz Garfia*, γενν. 5 Μαΐου 2003) είναι Ισπανός επαγγελματίας τενίστας,  ο οποίος από τις 8 Σεπτεμβρίου 2025 βρίσκεται στην 1η θέση της παγκόσμιας κατάταξης στην Ένωση Επαγγελματιών Τένις (ATP), και ο οποίος θεωρείται από τους καλύτερους αθλητές της παγκόσμιας αντισφαίρισης όλων των εποχών.

Αρχικά, αναρριχήθηκε στην πρώτη θέση της κατάταξης όταν στις 11 Σεπτεμβρίου 2022 κατέκτησε το US Open, τον πρώτο του τίτλο Grand Slam, κερδίζοντας στον τελικό τον Νορβηγό Κάσπερ Ρουντ. Έχει κερδίσει έξι τίτλους στα τουρνουά των απλών της ATP, μεταξύ των οποίων τα τουρνουά της σειράς ATP Masters της Μαδρίτης και του Μαϊάμι το 2022.

Ως έφηβος, ο  Αλκαράθ έφτασε μέχρι το νο. 22 στην κατάταξη των juniors και κέρδισε δύο τίτλους στα τουρνουά της Διεθνούς Ομοσπονδίας Αντισφαίρισης (ITF) των νέων. Αφού έγινε επαγγελματίας τενίστας το 2018, κέρδισε τρεις τίτλους στο ITF Men's World Tennis Tour και τέσσερις στο ATP Challenger Tour. Μπήκε στους 100 πρώτους στην κατάταξη τον Μάιο του 2021.

Τον Ιούλιο 2021 έφτασε στον πρώτο του τελικό ATP Tour στο Όπεν της Κροατίας του 2021, όπου κέρδισε τον πρώτο του τίτλο για να γίνει ο νεότερος τενίστας που κατακτά τίτλο στο ATP Tour μετά το 2008 και τον Κέι Νισικόρι. Μπήκε στους 50 κορυφαίους τενίστες αφού έφτασε στους προημιτελικούς στο US Open του 2021 και τον Νοέμβριο κέρδισε τους τελικούς του ATP Next Generation 2021. Στο Rio Open του 2022, έγινε ο νεότερος παίκτης που κέρδισε έναν τίτλο ATP 500 και ανέβηκε στους 20 καλύτερους της κατάταξης.

Ο Αλκαράθ έγινε ο νεότερος παίκτης στην ιστορία του αθλήματος που γίνεται νο. 1 της παγκόσμιας κατάταξης σε ηλικία 19 ετών μετά την κατάκτηση του πρώτου του Grand Slam στο US Open του 2022.

Τον Ιούλιο 2023, ο Αλκαράθ κατέκτησε το Γουίμπλεντον επικρατώντας με 3-2 σετ του Νόβακ Τζόκοβιτς στον τελικό και έτσι κατέκτησε το τουρνουά για πρώτη φορά στην καριέρα του. Αυτός ήταν ο πρώτος τίτλος του στο ιστορικό τουρνουά και ο δεύτερός του σε Grand Slam τουρνουά. Τον Ιούνιο 2024 - χρονιά που κέρδισε αργυρό μετάλλιο στους Ολυμπιακούς Αγώνες - κατέκτησε για πρώτη φορά το Ρολάν Γκαρός και ξανά το Γουίμπλεντον τον Ιούλιο. Τον Ιούνιο του 2025 κατέκτησε για δεύτερη φορά το Ρολάν Γκαρός φτάνοντας τα 5 Grand Slam, και τον Σεπτέμβριο του ίδιου έτους, νικώντας τον Σίνερ στον τελικό, κατέκτησε το American Open.
Το 2026 ο Αλκαράθ κέρδισε το Αυστραλιανό Όπεν και έγινε ο νεότερος άνδρας στην ιστορία που ολοκληρώνει το Career Grand Slam, σε ηλικία 22 ετών, 8 μηνών και 27 ημερών.

## Παραπομπές


Κατηγορία:Ισπανοί αθλητές της αντισφαίρισης
Κατηγορία:Νικητές του Αμερικανικού Όπεν
Κατηγορία:Νικητές του Γουίμπλεντον
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2024
Κατηγορία:Ισπανοί Ολυμπιονίκες
Nupedia

μικρογραφία|229x229εσ|Το λογότυπο της Nupedia.
Η **Nupedia** ήταν αγγλόφωνη διαδικτυακή εγκυκλοπαίδεια, τα λήμματα της οποίας γράφονταν από εθελοντές συνεισφέροντες με κατάλληλη εξειδίκευση στο εκάστοτε θέμα, ελέγχονταν από ειδικούς συντάκτες πριν από τη δημοσίευσή τους και διανέμονταν ως ελεύθερο περιεχόμενο. Ιδρύθηκε από τον Τζίμι Γουέιλς και χρηματοδοτήθηκε από την Bomis, με αρχισυντάκτη τον Λάρι Σάνγκερ. Η Nupedia λειτούργησε από τον Οκτώβριο του 1999 έως τον Σεπτέμβριο του 2003. Είναι περισσότερο γνωστή σήμερα ως πρόδρομος της Wikipedia. Η Nupedia είχε μια διαδικασία έγκρισης επτά βημάτων για τον έλεγχο του περιεχομένου των λημμάτων πριν από την ανάρτησή τους, αντί για ζωντανή ενημέρωση με βάση το Wiki. Η Nupedia σχεδιάστηκε από επιτροπή ειδικών που προκαθόρισε τους κανόνες της και είχε μόνο 21 λήμματα τον πρώτο χρόνο λειτουργίας της, σε σύγκριση με τη Wikipedia που είχε 200 λήμματα τον πρώτο μήνα και 18.000 τον πρώτο χρόνο της.

Σε αντίθεση με τη Wikipedia, η Nupedia δεν ήταν ένα Wiki, αλλά χαρακτηριζόταν από την εκτενή διαδικασία ομότιμης αναθεώρησης () και αξιολόγησης με σκοπό να καταστούν τα λήμματά της ποιοτικά συγκρίσιμα με αυτά των επαγγελματικών εγκυκλοπαιδειών. Η Nupedia ήθελε επιστήμονες (ιδανικά με διδακτορικά) να προσφέρουν εθελοντικά περιεχόμενο. Πριν διακόψει τη λειτουργία της η Nupedia παρήγαγε 24 εγκεκριμένα λήμματα για τα οποία είχαν ολοκληρωθεί η διαδικασία αναθεώρησης (τρία υπήρχαν επίσης σε δύο εκδόσεις διαφορετικού μεγέθους), ενώ άλλα 150 λήμματα βρίσκονταν υπό ανάπτυξη. Ο Γουέιλς προτιμούσε την ευκολότερη ανάρτηση άρθρων στη Wikipedia, ενώ ο Σάνγκερ προτιμούσε την προσέγγιση που ακολουθούσε η Nupedia και το 2006 ίδρυσε το Citizendium ως μια εναλλακτική στη Wikipedia που αξιολογείται από ειδικούς.

## Παραπομπές


## Εξωτερικοί σύνδεσμοι
* 

Κατηγορία:Ιστορία της Βικιπαίδειας
Κατηγορία:Διαδικτυακές εγκυκλοπαίδειες